Apie urineer op president – praag.co.za — 20 jaar jonk!
Apie urineer op president
Onbewus van die soogdier in die takke bokant sy kop, het Zambiese president Rupiah Banda, die media Woensdag buite die Staatshuis toegespreek. Terwyl die president gepraat het, het die apie op die niksvermoedende leier geurineer.
"Jy het op my baadjie geurineer," het 'n verbaasde Banda aan die apie gesê. Die apie is een van vele wat hulleself in die bome van die Staathuis in Lusaka, waar die president se kantore is, tuisgemaak het.
"Ek gaan hierdie apie vir mnr Sata gee om te eet vir middagete," het hy gespot. Banda het Michael Sata, die opposisieleier, in verlede jaar se verkiesings verslaan.
Banda het baie tyd in sy tweede onderhoud in die amp van president afgestaan om Zambiërs moed in te praat oor die dramatiese ekonomiese afgang wat die land beleef. Zambië se belangrikste uitvoerproduk, naamlik koper, se prys het na benede getuimel.
"Ons groeivooruitsigte het gekrimp, soveel so dat die geskatte bruto nasionale produk nou afwaarts hersien is na 4% of minder. Hierdie afname het implikasies vir binnelandse inkomste omdat korporatiewe sowel as inkomstebelasting waarskynlik gaan afneem," het Banda gesê.
из психоневрологическогоtopcargo отзывы сотрудников
Skrywer Dan RoodtGepubliseer op 25 Junie 2009 Kategorieë Suider-AfrikaSleutelwoord Apie urineer op president, Banda, koper, koperprys, Lusaka, Nuus, Rupiah Banda, Sata, Suider-Afrika, Zambi?
Vorige Vorige artikel: Skoolonderrig stuur op ‘n ramp af
Volgende Volgende artikel: Is die onderwysbegroting ‘n mors van geld?